Държавен вестник, бр. 33, 2016 г., стр. 51

БРОЙ  33	
Д Ъ Р Ж А В Е Н  В Е С Т Н И К 	
СТР.  51  
а) необходимата техническа и професи-
онална квалификация, обхващаща цялата 
дейност по оценяване на съответствието, за 
която кандидатства;
б) достатъчни познания за изискванията 
относно оценките, които извършва, и под-
ходящи правомощия за осъществяване на 
такива оценки;
в) подходящи знания и разбиране на съ-
ществените изисквания, определени в прило-
жение № 1, на приложимите хармонизирани 
стандарти и на съответните разпоредби на 
законодателството на Европейския съюз за 
хармонизация, както и на съответното на-
ционално законодателство;
г) способности да изготвя сертификати, 
записи и доклади, доказващи, че оценките 
са били направени;
16. да има най-малко един компетентен 
одитор, който отговаря на изискванията 
на БДС EN ISO 19011 и притежава опит 
в областта на съоръженията под налягане 
при извършване на оценката на внедрената 
система за управление на качеството на 
производителя, когато това се изисква от 
модула на процедурата за оценяване на съ-
ответствието, за който кандидатства;
17. да участва във или да гарантира, че 
персоналът, отговорен за изпълнението на 
задачите по оценяване на съответствието, 
е информиран за съответните дейности по 
стандартизация и дейностите на координа-
ционната група на органите, нотифицирани 
от държавите членки за съоръжения под 
налягане, и да прилага като общи насоки 
административните решения и документи, 
приети в резултат от работата на тази група;
18. да гарантира, че дейността на него-
вите подизпълнители и поделения не влияе 
върху поверителността, обективността и 
безпристрастността на неговата дейност по 
оценяване на съответствието.
(2) Лице, което принадлежи към стопанска 
асоциация и/или професионална федерация, 
представляващи предприятия, участващи в 
проектирането, производството, доставката, 
сглобяването, използването или поддържа-
нето на съоръженията под налягане и функ-
ционалните групи, които това лице оценява, 
може да се счита за лице по ал. 1, т. 1, при 
условие че са доказани неговата независимост 
и липсата на конфликт на интереси.
(3) Изискванията по ал. 1, т. 2 – 5 се при-
лагат и за членовете на висшето ръководство, 
и за персонала, отговорен за изпълнение на 
задачите по оценяване на съответствието 
на органа за оценяване на съответствието.
(4) Изискването по ал. 1, т. 2 не изключва 
употребата на оценявани съоръжения под 
налягане и функционални групи, които са 
необходими за дейностите по оценяване на 
съответствието, или употребата на такива 
съоръжения под налягане или функционални 
групи за лични цели.
Чл. 49. (1) Лицето по чл. 48 подава до 
председателя на Държавната агенция за 
метрологичен и технически надзор писмено 
заявление по образец, в което се посочват 
видовете съоръжения под налягане и функ-
ционални групи, и задачите по глава втора, 
т. 3.1.2 или 3.1.3 от приложение № 1 или 
модулите на процедурите за оценяване на 
съответствието, за които желае да получи 
разрешение. Към заявлението се прилагат:
1. единен идентификационен код (ЕИК) по 
чл. 23 от Закона за търговския регистър или 
информация за обнародването в „Държавен 
вестник“, или копие от акта за създаването, 
когато лицето е създадено със закон или с 
акт на Министерския съвет;
2. удостоверение от съответните компе-
тентни органи за обстоятелствата по чл. 10, 
ал. 1, т. 7 ЗТИП;
3. справка в табличен вид, съдържаща 
видовете съоръжения под налягане и функ-
ционални групи, приложимите за тях същест-
вени изисквания и европейски одобрения за 
материали, хармонизираните стандарти или 
методиките и инструкциите за измерване и 
изпитване, които ще се прилагат при оце-
няване на съответствието;
4. списък на хармонизираните стандарти, 
които притежава, отнасящи се до съоръже-
нията под налягане и функционалните групи, 
посочени в заявлението;
5. методики и инструкции за изпитване 
на съоръженията под налягане и функцио-
налните групи, когато не се прилагат хар-
монизираните стандарти;
6. процедурите за извършване на оценя-
ване на съответствието съгласно модулите, 
за които кандидатства;
7. наръчник, процедури и документи от 
по-ниски йерархични нива на системата за 
управление;
8. декларации на лицето и на наетия от 
него персонал за обстоятелствата по чл. 10, 
ал. 1, т. 8 ЗТИП и чл. 48, ал. 1, т. 2 – 5 и 
ал. 3 от наредбата;
9. копия от трудовите и гражданските 
договори на персонала, документите за обра-
зование, допълнително придобита квалифи-
кация и професионална автобиография, както 
и справка относно неговата компетентност 
и опит за извършване на оценяване на съ-
ответствието по заявения обхват;
10. копие от документи, удостоверяващи 
завършено образование, обучение, професио-
нален и одиторски опит на одитора, който ще 
извършва оценяване на внедрената система 
за управление на качеството на производи-
теля, когато това се изисква от съответния